
Parlamentul  României

Camera  Deputaţilor
Comisia pentru sănătate  şi familie
                Nr. 28/ 60 /20 februarie 2008                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de lege pentru completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sociale, în vederea utilizării lor terapeutice (Plx 14/2008), adoptat de Senat în şedinţa din 17 decembrie 2007 şi  trimis Comisiei  pentru sănătate şi familie pentru examinare, în fond, cu adresa  nr.Plx 14 din 4 februarie  2008, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 1205/13.09.2007 şi punctul de vedere al Guvernului.

În raport de obiectul şi conţinutul său, propunerea legislativă  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

ACAD. PROF. UNIV. DR. MIRCEA IFRIM

Parlamentul  României

Camera  Deputaţilor
Comisia pentru sănătate  şi familie
            





    Nr. 28/60 /20 februarie 2008                                      

RAPORT 

asupra proiectului de Lege pentru completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sociale, în vederea utilizării lor terapeutice (Plx 14/2008)


 1. Cu adresa nr. Plx 14 din 4 februarie 2008 Comisia pentru sănătate şi familie a fost sesizate cu dezbaterea proiectului de Lege pentru completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sociale, în vederea utilizării lor terapeutice (Plx 14/2008), adoptat de Senat, în calitate de primă Cameră sesizată, în şedinţa din 17 decembrie 2007, Camera Deputaţilor fiind Cameră decizională.
La întocmirea raportului, comisia a avut în vedere avizul Consiliului Legislativ nr. 1205/13.09.2007 şi punctul de vedere al Guvernului.

Proiectul de lege are ca obiect de reglementare completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sociale, în vederea utilizării lor terapeutice, în sensul introducerii alineatului (11) la articolul 15 şi al introducerii articolului 151. Prin completările propune se prevede obligaţia Societăţii Române de Radiodifuziune, Societăţii Române de Televiziune şi a Ministerului Educaţiei, Cercetării şi Tineretului de a promova campanii umanitare de donare a sângelui. Se mai prevede, de asemenea, că donarea se realizează atât în cadrul centrelor de transfuzie judeţene cât şi unităţilor mobile.


 2. Proiectul de lege, în raport de obiectul şi conţinutul său, face parte din categoria legilor organice potrivit prevederilor articolului 73 din Constituţia României, republicată.

3. Comisia pentru sănătate şi familie a dezbătut proiectul de lege menţionat în şedinţa din 19 februarie 2008 în prezenţa tuturor celor 15 membri ai comisiei. Raportul comisiei a fost adoptat cu unanimitate de voturi. 


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de lege pentru completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sociale, în vederea utilizării lor terapeutice (Plx 14/2008), cu amendamentul din anexă.
	Nr.

crt.
	Text adoptat de Senat
	Text propus de Comisie
(autorul amendamentului)
	Motivaţie

	1.
	Titlul legii
Lege pentru completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice
	Nemodificat
	

	2.
	Articol unic. – Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, publicată în Monitorul Oficial al României, Partea I, nr. 915 din 13 octombrie 2005, cu modificările ulterioare, se completează după cum urmează:
	Nemodificat
	

	3.
	1. La articolul 15, după alineatul (1) se introduce un alineat nou, alin. (11), cu următorul cuprins:

“(11) Societatea Română de Radiodifuziune, Societatea Română de Televiziune şi Ministerul Educaţiei, Cercetării şi Tineretului promovează campaniile umanitare de donare a sângelui, la nivel naţional.”


	Nemodificat
	

	4.
	2. După articolul 15 se introduce un articol nou, art. 151, cu următorul cuprins:

„Art. 151. – Donarea de sânge se realizează atât în cadrul centrelor de transfuzie judeţene, cât şi în cadrul unităţilor mobile regionale de recoltare de sânge, dotate corespunzător, care se deplasează în vederea recoltării de sânge de la potenţialii donatori.”
	2. După articolul 15 se introduce un articol nou, art. 151, cu următorul cuprins:

„Art. 151. – Donarea de sânge se realizează atât în cadrul centrelor de transfuzie judeţene, cât şi în cadrul unităţilor mobile aparţinând centrelor regionale de recoltare de sânge, dotate corespunzător, care se deplasează în vederea recoltării de sânge de la potenţialii donatori.”
Autori amendament: deputat PSD Aurel Nechita şi deputat PNL Ion Luchian
	Pentru corelare cu prevederile legale în vigoare


PREŞEDINTE,

ACAD. PROF. UNIV. DR. MIRCEA IFRIM

